wickkiey/tamil-wikipedia-chunked huggingface dataset:
# அம்ஜத் கான்

## விருதுகள்

;பிலிம்பேர் விருதுகள்  
- **பரிந்துரைப்பு** – சிறந்த துணை நடிகருக்கான பிலிம்பேர் விருது – *சோலே* (1976)
- **வெற்றி** – சிறந்த துணை நடிகருக்கான பிலிம்பேர் விருது – *டாடா* (1980)
- **வெற்றி** – சிறந்த துணை நடிகருக்கான பிலிம்பேர் விருது – *யாரனா* (1982)
- **வெற்றி** – சிறந்த நகைச்சுவை நடிகருக்கான பிலிம்பேர் விருது – *மா கசாம்* (1986)  
;வங்காளத் திரைப்பட ஊடகவியலாளர்களின் விருதுகள்
- *வெற்றி*' – சிறந்த துணை நடிகருக்கான விருது – *சோலே* (1976)
# ஜோடி பாஸ்டர்

**அலீசியா கிறிசுடியன் "ஜோடி" பாஸ்டர்** (பிறப்பு நவம்பர் 19, 1962) ஐக்கிய அமெரிக்க நடிகை, இயக்குநர், மற்றும் தயாரிப்பாளர் ஆவார். இரண்டு அகாதமி விருதுகள், மூன்று பிரித்தானிய அகாடமி திரைப்பட விருதுகள், மற்றும் இரண்டு கோல்டன் குளோப் விருதுகள் ஆகியவற்றினை தனது நடிப்பினால் வென்றுள்ளார். இயக்குநராக எம்மி விருதுகளுக்கு பரிந்துரை செயப்பட்டு உள்ளார்.
# ஜோடி பாஸ்டர்

## திரைப்படங்கள்

| ஆண்டு | திரைப்படம் | கதாப்பாத்திரம் |
| --- | --- | --- |
| 1991 | *த சைலன்ஸ் ஆப் த லாம்ப்ஸ்* | கிளாறிசு ஸ்டார்லிங்கு |
| 1999 | *அன்னா அன்ட் த கிங்* | அன்னா |
| 2006 | *இன்சைடு மேன்* | மாடெல்லின் வைட் |
| 2013 | *எலைசியம்* | } |
# காஞ்சி மணிமொழியார்

**காஞ்சி மணிமொழியார்** (9 மே 1900 - 7 ஜூன் 1972) - தமிழ் அறிஞர், பதிப்பாளர், அரசியல்வாதி, சமூகத் தொண்டாளர் ஆவார். திராவிடர் இயக்கக் கருத்துக்களைக் கொண்ட 'போர் வாள்' என்ற இதழின் ஆசிரியராவார். சுயமரியாதை செம்மல் என்று பல பட்டங்களைப் பெற்றவர்.
# காஞ்சி மணிமொழியார்

## வாழ்க்கைக் குறிப்பு

காஞ்சி மணிமொழியார் - தொண்டை நாட்டின் தலைநகராகிய காஞ்சிபுரத்தில் தமிழ் புலவரும் நூல் வணிகருமாகிய பெருநகர் செங்கல்வராய முதலியாரின் கடைசி மகனாக 9 மே 1900 அன்று பிறந்தவர் ஆவார்.. காஞ்சிபுரம் பச்சையப்பன் பள்ளியில் பயின்றார். இவருடைய துணைவியார் அபிராமி அம்மையார். இவருடைய மூத்த மகன் பேராசிரியர் மா. இளஞ்செழியன், இளைய மகன் மா. நடராசன், கட்டிட ஒப்பந்தக்காரர் மற்றும் மகள் மா. தமிழ் செல்வி, உயர்நிலைப்பள்ளி ஆசிரியராகப் பணியாற்றியவர். ந. இளவரசு இவரின் பேரனாவார், மற்றும் ந. கலைச்செல்வி, ந. தேன்மொழி, ந. வசந்தி இவருடைய பேத்திகள். . இவர் செங்குந்தர் கைக்கோள முதலியார் சமூகத்தை சேர்ந்தவர். 1962 தேர்தலில் தியாகராய நகர் சட்டமன்றத் தொகுதியில் திமுக சார்பில் போட்டியிட்டு தமிழகச் சட்டமன்ற உறுப்பினராகத் தேர்ந்தெடுக்கப்பட்டார்.
# காஞ்சி மணிமொழியார்

## பதிப்பாளர்

காஞ்சி மணிமொழியார், 1947 ஆகஸ்டு 16 ஆம் நாள் "போர்வாள்" வார இதழை தொடங்கினார், இணை ஆசிரியராகவும் பணியாற்றினார். . 1947 ஆகஸ்டு 16 முதல் ஆகஸ்டு 8, 1954 வரை ஏழு ஆண்டுகளும், சிறிய இடைவெளிக்கு பிறகு, ஜனவரி 5, 1957 முதல் மே 3, 1958 வரை ஏறத்தாழ ஒன்பது ஆண்டுகள் தமிழகத்தில் போர்வாள் இதழ் வெளிவந்தது. "உண்மையை ஒளிக்காது எடுத்துச் சொல்வதே நமது இலட்சியம். அது யாருக்கு எவ்வளவு குமட்டலாக இருந்தாலும் சரி, அதைப்பற்றி நமக்கு கவலையில்லை. நெஞ்சில் பட்டத்தைப் பட்டாங்கு உரைக்கும் நேரிய வழி ஒன்றுதான் நமக்கு தெரியும். அது ஒன்றே போதும். புத்துலகப் பாதையில் தமிழகத்தைச் செலுத்தும் சீரிய பணியை மேற்போட்டுக் கொண்டுள்ள நமக்கு வேறு வழிகள் ஏனோ ?" என்கிற இவ் வாக்கியங்கள் அந்தப் பத்திரிகையின் முதல் இதழ் தலையங்கத்தில் காணப்பட்டவையாகும்.. 1947 முதல் 1949 வரை திராவிடர் கழகத்தின் வளர்ச்சிக்காகவும், 1949ல் திராவிட முன்னேற்றக் கழகம் தொடங்கப் பட்டதிலிருந்து அந்தக் கழகத்தின் செழிப்புக்காகவும், "போர்வாள்" சிறப்பாக பணியாற்றியிருக்கிறது. 1948ல் இந்தி எதிர்ப்புப் போராட்டத்தை வளர்ப்பதற்காக சிறந்த எழுத்தோவியங்களை வழங்கியது. எழில் குலுங்கும் மலர்களை வெளியிட ஒரு குறிப்பிட்ட சமூகத்தாரால் நடத்தப்பட்ட பத்திரிகைகளால் மட்டுமே முடியும் என்ற நிலையை மாற்றி பலப்பல மலர்களை சிறந்த முறையில் வெளியிட்டது. அவற்றுள் சில - பெரியார் பிறந்த நாள் மலர் (1947 செப்டம்பர் ), பொங்கல் மலர்கள் (1948, 1951, 1958), திமுக முதலாண்டு நிறைவு மலர்(1950), "பராசக்தி" திரைப்பட வெற்றிவிழா மலர்(1952 டிசம்பர்), கலைவாணர் N. S. கிருஷ்ணன் நினைவு மலர்(1957 செப்டம்பர்) போன்றவை மக்களிடம் பெரும் வரவேற்பு பெற்றன.  
பத்திரிகை நடத்துவதில் இளமைப் பருவத்திலிருந்தே நிறைந்த ஆர்வம் இருந்ததால் அதில் தேர்ச்சியும் அனுபவமும் பெற்றிருந்தார். 1924-27ஆம் ஆண்டுகளில் வாலாஜா பாத்தில் பணியாற்றிக் கொண்டிருந்தபோதே காஞ்சிபுரம் யுனைடெட் அச்சகத்தில் நடத்தப்பட்ட "பாரதம்" என்னும் திங்கள் இதழின் ஆசிரியராக இருந்து திறம்பட நடத்தினார்.1929 முதல் "செங்குந்த மித்திரன் " திங்கள் இதழின் துணையாசிரியராகவும், 1934 முதல் அதன் ஆசிரியராகவும் அந்த இதழை பதினைந்து ஆண்டுகள் ஏற்றம்மிகு முறையில் நடத்தியவர் மணிமொழியார். **1937ல் அறிஞர் அண்ணா அவர்களை ஆசிரியராகக் கொண்டு "நவயுகம்" என்னும் வார இதழை நடத்திய பெருமையும் சிறப்பும் மணிமொழியாருக்கு உண்டு. அறிஞர் அண்ணா ஆற்றல் மிக்க ஓர் எழுத்துச் சிற்பியும் ஆவார் என்பதை உணர்ந்து அவருக்கு வாய்ப்பை முதன் முதலில் அளித்தது அந்த ஏடே ஆகும்.** அறிஞர் அண்ணாதுரை எழுதிய "அண்ணா கண்ட தியாகராயர்"  
மணிமொழியார் பதிப்பாளராக செய்த மற்றொரு புதுமை, "திராவிடர் நாட்குறிப்பு" என்னும் டைரியை வெளியிட்டதாகும். 1950 முதல் 1958 வரை, வெளியிடப்பட்டுவந்த நாட்குறிப்பில் - திராவிட முன்னேற்ற கழகத்தின் சட்டதிட்டங்கள், சொற்பொழிவாளர்களின் முகவரிகள், திமுக பற்றிய தொகுப்பு நூலாக அது விளங்கி வந்தது. மேலும் பேரறிஞர் அண்ணாதுரை அவர்களின் அமுத மொழிகளையும், உலக அறிஞர்கள் பொன்மொழிகளையும், ஒரு நாளைக்கு ஒன்று என்னும் முறையில் அளித்து, அறிவுக்கருவூலமாகவும் அது திகழ்ந்தது.
# காஞ்சி மணிமொழியார்

## செங்குந்த சமூக தொண்டு

அவருடைய காலத்தில் செங்குந்த சமூகத்தார் படிப்பு மற்றும் பொருளாதார ரீதியில் மிகவும் தாழ்ந்த நிலையில் இருப்பதை கண்டு தென்னிந்திய செங்குந்த மகாஜன சங்கம் வாயிலாக பல தொண்டுகளை புரிந்தார். சங்கத்தின் செயலாளராக இருந்த போது செங்குந்தர் கல்வி நிதி என்னும் அமைப்பை உருவாக்கினார். பட்டப்படிப்பு படிக்க முயலும் மாணவர்களுக்கு உபகார்ச் சம்பளம் அளிக்கப்பட்டது. 1928 முதல் 1938 வரை நாடெங்கும் செங்குந்த சமூகத்தார் வாழும் ஊர்களுக்குச் சென்று சங்கம் வளர உறுதுணையாக இருந்தார். செங்குந்த சமூக குழந்தைகள் பள்ளியில் சேர்ந்து படிக்க ஊக்கப்படுத்தினார். 1932ல் யாழ்ப்பாணத்தில் நடை பெற்ற இலங்கை செங்குந்தர் மாநாட்டில் கொடியேற்றி உரையாற்றினார். இரண்டு மாதங்கள் இலங்கை சுற்று பயணம் செய்து ஏராளமான கூட்டங்களில் சொற்பொழிவாற்றினர்.. செங்குந்த சமூக மாணவர்கள் தங்கி படிப்பதற்காக ஒரு விடுதி கட்ட பெரும் முயற்சிகள் எடுத்தார். திராவிட முன்னேற்ற கழகத்திடமிருந்து அதன் தலைவர் பேரறிஞர் அண்ணா அவர்களிடமிருந்து, சென்னை சேத்துப்பட்டில் ஆரிங்டன் சாலையில் 35 ஆம் எண் உள்ள காலி மனையை, தென்னிந்திய செங்குந்த மகாஜன சங்கத்தினரால் வாங்கப்பட்டது. இதற்கு பேருதவி புரிந்தவர் காஞ்சி மணிமொழியார் ஆவார் . 24-2-1929 முதல் "செங்குந்த மித்ரன்" மாத வெளியீட்டின் துணையாசிரியராக இருந்து அந்த இதழின் செழிப்புக்கும் சிறப்புக்கும் உறுதுணை புரிந்தார் மணிமொழியார். 1934 முதல் 1941 வரை அதன் ஆசிரியராகப் பணியாற்றி "செங்குந்த மித்ரன்" இதழ் ஒரு குறிப்பிட்ட சமூகத்தாருக்கு மட்டும் தோன்றினாலும் , தமிழ் மக்கள் சாதி வேறுபாடின்றிப் படித்து மகிழத்தக்க செந்தமிழ் இதழாக அது புகழ்பெற்றுத் திகழ்ந்தது.
# காஞ்சி மணிமொழியார்

## இந்தி எதிர்ப்பு போராட்டம்

1938 ஆம் ஆண்டு தமிழகத்தில் இந்தி கட்டாய பாட மொழியாக ஆக்க ஆணை பிறப்பிக்கப்பட்டது. இதை எதிர்த்து தமிழகம் எங்கும் போராட்டம் நடந்திற்று. மணிமொழியார் சென்னையில் நடைபெற்ற முதல் இந்தி எதிர்ப்பு ஊர்வலம் நடத்தினார். சென்னையை சுற்றிலும் நூற்றுக்கணக்கான இந்தி எதிர்ப்பு கூட்டங்களை நடத்தி அதில் விரிவுரை ஆற்றி இந்த இயக்கம் வளரச் செய்ததார். அரசாங்க அடக்குமுறை காரணமாக, இந்தி எதிர்ப்புப் போர் பற்றிய அறிக்கைகளையும் நூல்களையும் அச்சிட பல அச்சக உரிமையாளர்கள் அஞ்சிய போது, மணிமொழியார் அவர்களே தம் அச்சகத்தில் அவற்றை அச்சிட்டு தந்தார். சுவாமி அருணகிரிநாதர் அவர்களால் இயற்றப்பட்ட "தமிழ் தாய் புலம்பல்" மற்றும் நாவலர் சோமசுந்தர பாரதியார் எழுதிய " An Open Letter to C. Rajagopalachari" (ஆச்சரியாருக்கு ஓர் திறந்த மடல் ) என்ற ஒரு ஆங்கில நூலை தன் சொந்த செலவில் 10000 படிகளை அச்சிட்டு விரைவாக வெளியூர்கட்கு அனுப்பிவைத்தார் மணிமொழியார். 22-8-1948 மற்றும் 7-9-48ல் கழக தலைவர்களுடன் மணிமொழியாரும் கைது செய்யப்பட்டு ஒரு வாரம் சிறைத் தண்டனை விதிக்கப்பட்டிருந்தார்.
# காஞ்சி மணிமொழியார்

## அரசியல்வாதி

1917ல் சர். பி. தியாகராயருக்கு காஞ்சி நகரில் அளிக்கப்பட்ட வரவேற்பால் கவரப்பட்டு, தியாகராயரின் கொள்கைகளை நன்கு அறிந்து, அதுமுதல் அக்கொள்கைகளை பரப்பும் பெரும்பணியில் மும்முரமாக ஈடுபட்டார். தன்னுடைய 17ம் வயதில் (1917ல் ) சர். பி. தியாகராயர் வாசக சாலை ஒன்றையும், பார்ப்பனரல்லாத வாலிபர் சங்கம் ஒன்றையும் தொடங்கி, 1930 வரை செயலாளராக இருந்து நடத்திவந்தார்.. முதலில் நீதி கட்சிக்கும், பின்னர் தந்தை பெரியார் தலைமையிலான திராவிட கட்சிக்கு தொண்டு செய்தார்.
திராவிட முன்னேற்றக் கழகத்தைத் தோற்றுவித்த அதன் தலைவர்களில் ஒருவராகிய மணிமொழியார், அந்தக் கழகம் தொடங்கப்பட்ட நாளிலிருந்து அவருடைய இறுதி வரை அதன் செல்வாக்கும் புகழும் தமிழ்நாடெங்கும் பரவுவதற்காக ஓயாமல் உழைத்துவந்தார். கழகம் தொடங்கப்பட்ட 1949முதல் மூன்று ஆண்டுகள் அதன் தலைமை கழகத்தின் நிதிக்குழு செயலாளராக இருந்து கட்சியின் தலைவரான அறிஞர் அண்ணாவுக்கு பேருதவியாக இருந்தார்.1952ல் நடைபெற்ற பொதுத் தேர்தலில் திமுக தன் வேட்பாளர்களை நிறுத்தவில்லை. ஆனால் அதன் கொள்கைகளோடு இசைவாக இருந்த சுயேட்சை வேட்பாளர்களை ஆதரித்து பண்ணியாற்றியது. மணிமொழியார் சென்னை, மற்றும் சுற்றுப்புறங்களில் நின்ற அத்தகைய வேட்பாளர்களுக்கு அயராது பணிபுரிந்தார். 1957ல் தேர்தலில் காஞ்சிபுரம் தொகுதியில் அறிஞர் அண்ணா போட்டியிட்டபோது மணிமொழியார் அவர்கள் பல நாட்கள் காஞ்சிபுரத்திலே தங்கி இருந்து வீடு வீடாக சென்று அண்ணா அவர்களுக்காகத் தேர்தல் பிரசாரம் செய்தார்.  
1962ல் நடைபெற்ற பொது தேர்தலில் தமிழகச் சட்டமன்றத் தொகுதிகள் அத்தனையிலும் மிகப் பெரியதாக விளங்கிய இந்தத் தொகுதியிலிருந்து கஞ்சி மணிமொழியார் திராவிட முன்னேற்ற கழகத்தின் வேட்பாளராகப் போட்டியியிட்டு ஏறத்தாழ 9000 வாக்குகள் வித்தியாசத்தில் வெற்றிபெற்றார். மணிமொழியார் சட்டமன்ற கூட்டங்கள் ஓவ்வொன்றிருக்கும் தவறாமல் சென்று அங்கு நடைபெற்ற விவாதங்களில் முழு பங்கு ஏற்றார். அரசு ஆரம்ப ஆசிரியர்களின் வாழ்க்கைத் தரத்தை உயர்த்த வேண்டியதன்
அவசியத்தையும், கைத்தறி நெசவாளர்களின் வாழ்க்கையை வதைத்து வரும் தொல்லைகளையும் துயரங்களை அகற்ற வேண்டியதன் அவசியம் , சென்னை நகரத்தின் குடிநீர் பஞ்சத்தை நீக்குவதற்றகான ஏற்ப்பாடுகளை மாநில அரசு முழு கவனம் செலுத்தியாக வேண்டும் மற்றும் குடுசை வாழ் மக்கள் வாழ்வுக்கான ஆலோசனை'முதலிய கருத்துக்கள் அவருடைய சட்டமன்ற சொற்றப்பொழிவுகளில் சேர்ப்பிடம் பெற்றன. 1969ல் தி.மு.க தலைமை கழகத்தின் துணை பொதுச் செயலாளர்களில் ஒருவராக நியமிக்கப்பட்டுத் தலைமைக் கழகப் பொறுப்புகளைத் தன இறுதி காலம் வரை திறமையாக நிறைவேற்றிவந்தார்.  
மணிமொழியார் ஆறு முறை சிறைவாசம் செய்தார். 1948,1965ல் நடந்த இந்தி எதிர்ப்பு போராட்டம், 1951, 1958ல் மத்திய அரசின் கொள்கைகளுக்கு எதிர்ப்பு தெரிவித்து கருப்பு கொடி காட்ட ஏற்பாடு செய்ததற்காகவும், 1962ல் விலைவாசி போராட்டத்தின் போதும் சிறையில் அடைக்கப்பட்டார்.
# காஞ்சி மணிமொழியார்

## தமிழ்தொண்டு / சமூகத்தொண்டு

செங்குந்தர் இயக்கம், நீதிக் கட்சி, சுயமரியாதை இயக்கம், திராவிடர் கழகம், திராவிட முன்னேற்ற கழகம் ஆகியவற்றில் அரும்பணிகள் ஆற்றியபோதும், பற்பல பொதுநலப் பணிகளிலும் தன்னுடைய நேரத்தையும் உழைப்பையும் செலவிட்டார். ஆரம்பக்கல்வியின் அவசியத்தை உணர்ந்து, மணிமொழியார் 1921ம் ஆண்டு காஞ்சிபுரம் கருக்கினில் அமர்ந்தவள் கோயில் தெருவில், தம்முடைய சொந்தத் செலவில் **கலைமகள் துவக்கப்பள்ளி** என்னும் ஆரம்பப் பள்ளிக்கூடம் ஆரம்பித்து, 9 ஆண்டுகள் அதை திறம்பட நடத்திவந்தார். 1930ல் செங்குந்தர் சங்கத்தின் பிரசாகராகப் பணியேற்றுக்கொண்டதால் பள்ளியை நகராட்சி பள்ளியோடு இணைத்துவிட்டார். 1935 ஏப்ரல் திங்களில் சைவசித்தானந்த நாற்பதிப்புக் கழக நிர்வாகத் தலைவர் வ. சுபையாய் பிள்ளை அவர்களுடைய பெருமுயற்சியால், தமிழ் அறிஞர்கள் கா. நமசிவாய முதலியார் தலைவராகவும், திரு. வி.க, ரெவரண்ட் பாப்ளி, ச. சச்சிதானந்தம் பிள்ளை பி.ஏ. எல். டி ஆகியோர் துணைத் தலைவர்களாகவும் கொண்டு, **திருவள்ளுவர் திருநாட் கழகம்** என்னும் அமைப்பில் அனைவருடன் இணைந்து, மணிமொழியார் ஆண்டுதோறும் திருவள்ளுவர் திருநாளைச் சிறப்பாகக் கொண்டாடி திருக்குறளின் சிறப்பை மக்களுக்கு விளக்கும் பணி செய்தார்.
# காஞ்சி மணிமொழியார்

## சீர்திருத்தவாதி

வடமொழி மந்திரங்களோ தேவையற்ற சடங்குகளோ இல்லாத பல சுயமரியாதைத் திருமணங்களை மணிமொழியார் நடத்தி வைத்துள்ளார்.
# விஜய ரகுநாத பல்லவராயர்

**விஜய ரகுநாத பல்லவராயர் துரை ராஜா** (*Vijaya Raghunatha Pallavarayar Dorai Raja*) (1872-1930) ஒரு இந்திய அரசு ஊழியரும், நிர்வாகியும், புதுக்கோட்டை அரச இல்லத்தின் உறுப்பினராகவும் இருந்தார். இவர் 1909 முதல் 1922 வரை புதுக்கோட்டை மாநில முதல்வராகவும், 1922 முதல் 1929 வரை ஆட்சிப் பொறுப்பாளராகவும் பணியாற்றினார். பல்லவராயர் சென்னைப் பல்கலைக்கழகத்தில் கலையில் இளங்கலை பட்டம் பெற்றார். மேலும், சென்னை அரசு சேவையில் சேர்ந்தார். துணை ஆட்சியராகவும் சில குறுகிய காலத்திற்கு பணியாற்றினார்.  
புதுக்கோட்டை மன்னர்மார்த்தாண்ட பைரவ தொண்டைமான் அவர்கள் 1898இல் ஏப்ரல் மாதம் ஐரோப்பிய தேசங்களுக்கு பயணம் மேற்கொண்டார்.மன்னரின் பயணக்காலத்தில் இவர் புதுக்கோட்டை சமஸ்தானத்தின் அரசு நிர்வாகத்தை கவனித்து வந்தார்.1898 - 1908 ஆம் ஆண்டு வரை நிர்வாக கவுன்சிலின் தலைவராகபணியாற்றி வந்தார்.1909 ல் புதுக்கோட்டை சமஸ்தானத்தின் திவான் பதவிக்கு உயர்ந்தார். 1922இல் அரசப் பிரதிநிதி எனும் பதவியைப் பெற்று 1928 வரையிலான காலகட்டத்தில் புதுக்கோட்டை சமஸ்தான அரசப் பிரதிநிதியாக இருந்தார்.  
இவரது நிர்வாகத்தில் 1924 ஆம் ஆண்டு, செப்டம்பர் மாதம் புதுக்கோட்டை சட்டசபை குழு உருவாக்கினார். 1926இல் தொடக்க கல்வி சட்டம் இயற்றப்பட்டது.கிராமப் பஞ்சாயத்து நீதிமன்ற சட்டம் இயற்றப்பட்டு, சிறு கிராமங்களிலும் நீதிமன்றங்கள் உருவாக்கப்பட்டன. விவசாயத்திற்கு கிணறுகள் தோண்டவும் குறைந்த வட்டியில் கடன் அளிக்கப்பட்டது.
# விஜய ரகுநாத பல்லவராயர்

## இறப்பு

1930ஆம் ஆண்டு தனது 58 அல்லது 59 வயதில் இறப்பெய்தினார்.
# விஜய ரகுநாத பல்லவராயர்

## இதனையும் காண்க

- பெருமான் நம்பிப் பல்லவராயன்
- சிவந்தெழுந்த பல்லவராயர்
- மாப்பிள்ளை பல்லவராயர்
# கத்தரீன் ஹெப்பர்ன்

**கத்தரீன் ஹாக்டன் ஹெப்பர்ன்** (மே 12, 1907&nbsp;– சூன் 29, 2003) ஐக்கிய அமெரிக்கத் திரைப்பட நடிகை ஆவார். ஹாலிவுட்டில் அறுபது ஆண்டுகளாக முதன்மைப் பாத்திரத்தில் நடித்தவர். சிறந்த நடிகைக்கான அகாதமி விருதினை நான்கு முறை வென்ற நடிகை இவர் மட்டுமே. மேலும் எட்டு முறை இவ்விருதிற்கு பரிந்துரை செய்யப்பட்டுள்ளார். 1999 இல் அமெரிக்கத் திரைப்பட நிருவனம் இவரை மிகச்சிறந்த நடிகை என்று பட்டியலிட்டது.
# ஒய். வெங்கடேசுவர தீட்சிதர்

**ஒய் (யக்ஞேஶ்வர தீக்ஷதர்). வெங்கடேச தீட்சதர்** ( *Y. Venkatesa Dikshadar*) என்பவர் தமிழக அரசியல்வாதி ஆவார். இவர் 1989 ஆம் ஆண்டு தமிழ்நாடு சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் ஜனதா தளம் சேர்த்த முக்கிய தலைவராக இருந்தவர். அதிமுக ஜெ. அணி சார்பாக போட்டியிட்ட கு. ப. கிருசுணன் என்பவரை தோற்கடித்து, திருவரங்கம் சட்டமன்றத் தொகுதியில் இருந்து, தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார். திருவானைக்காவல் ஆயிரவரான மகாசைவ சோழிய பிராமணரான இவர், கொங்கு வேளாளர், நாட்டுக் கவுண்டர், அகரம் வெள்ளாஞ் செட்டியார் பலருக்குக் குலகுருவாகப் பாசூர் பெரிய மடம் மடாதிபதியாகவும் இருந்து 2006 ஆம் ஆண்டு இறைவனடி சேர்ந்தார். மேற்படி சமூகங்கள் படிப்பறிவு அடைய தமது திருச்சி தேசியக் கல்லூரி<nowiki/>யில் ஈரோடு பகுதியினரான தனது சீடர்கள் பெருமளவில் சேர்ந்து படிக்கக் காரணமாக மடாதிபதியான இவர் குடும்பம் இருந்ததால், இவரை ஈ.வே.ரா வெகுவாகப் பாராட்டியுள்ளார். இதனால் ஶ்ரீரங்கம் ஈ.வே.ரா சிலை இவரை வைத்தே திறக்கப்பட்டது. இதற்கான கல்வெட்டும் அங்கு உள்ளது.
# சிற்றம்பலம்

**சிற்றம்பலம்** என்கிற **பல் மருத்துவர் ஜி.சிற்றம்பலம்** என்பவர் தமிழக அரசியல்வாதி ஆவார். இவர் 1952 ஆம் ஆண்டு தமிழ்நாடு சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார்.
# சிற்றம்பலம்

## பிறப்பும் கல்வியும்

திருச்சி திருவரங்கத்தில் பிறந்த சிற்றம்பலம், திருவரங்கம் ஆண்கள் மேல்நிலைப்பள்ளியில் பள்ளிப்படிப்பை முடித்தார். பின்னர் ஜப்பான் மருத்துவர் ஒருவரிடத்தில் பல் மருத்துவம் பயின்ற இவர் 1936 ஆம் ஆண்டு டவுன் ஹால் பகுதியில் பல் மருத்துவமனையை துவக்கினார். இதுவே திருச்சியின் முதல் பல் மருத்துவமனையாகும். ஏழை - எளியோருக்கு இலவசமாகவும் - மிக குறைந்த கட்டணத்திலும் சேவை அடிப்படையில் மருத்துவம் வழங்கினார்.
# சிற்றம்பலம்

## அரசியல்

- 1951ஆம் ஆண்டு கம்யூனிஸ்டு கட்சியின் உறுப்பினராகச் செயல்புரிந்த இவர், நகராட்சி உறுப்பினராகப் பொதுவாழ்விலும் ஈடுபட்டார்.
- இவர் இந்திய பொதுவுடமைக் கட்சியைச் சேர்ந்தவர். 1952 முதல் 1957 வரை திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராக இருந்தார்..
# சிற்றம்பலம்

## பொதுப்பணிகள்

- குடிசை வாழ்வோர் நல சங்கத்தை ஏற்படுத்தி அதன் தலைவராக இருந்தார்.
- தோல் பதனிடும் தொழிலாளர் கூட்டுறவுச் சங்கத்தை ஏற்படுத்தினார்.
- திருச்சி மாவட்ட விவசாயிகள் சங்கத் தலைவராக இருந்துள்ளார்.
- திருச்சியின் அர்பன் கோ-ஆபரேட்டிவ் ஸ்டோருக்கு 15 ஆண்டுகள் தலைவராக இருந்தார்.
- ஸ்ரீரங்கம் மாதர் சங்கத்தை உருவாக்கினார்.
- பால்வாடிப் பள்ளி ஒன்று தொடங்கி அதற்கு அரசு மானியம் பெற்றுத் தந்தார்.
மருத்துவராக, சமூக சேவகராக, தொழிற்சங்கவாதியாக, அரசியல்வாதியாக பன்முகத் தோற்றத்துடன் செயல்பட்டு வந்தார்.
# சிற்றம்பலம்

## குடும்பம்

அம்சவல்லி என்ற மனைவியும், ஜெயராமன், கேசவராஜ், என்ற மகன்களும், வனஜா கருணாநிதி என்ற மகளும் உள்ளனர். தந்தையின் வழியில் டாக்டர். கேசவராஜ் கல்விப் பணியிலும் - சமூகப் பணியிலும் ஆர்வமிக்கவர். தற்போது கி. ஆ. பெ. விசுவநாதம் மேல்நிலைப்பள்ளி தாளாளராகவும், செவிலியர் பள்ளி இயக்குநராகவும் தொண்டாற்றி வருகிறார்.
# சிற்றம்பலம்

## இறப்பு

டாக்டர் சிற்றம்பலம் 1978ஆம் ஆண்டு ஆகஸ்ட் 11ஆம் தேதி காலமானார். திம்மராயன் சமுத்திரத்தில் திருவளர்சோலைக்குள் இருக்கும் முதியோர் இல்லத்துக்கு ‘சிற்றம்பலம் அம்சவல்லி இல்லம்’ என்று இவர் நினைவாக பெயர் சூட்டப்பட்டுள்ளது.
# கே. வாசுதேவன்

**கே. வாசுதேவன்** என்பவர் தமிழக அரசியல்வாதி ஆவார். இவர் 1957 ஆம் ஆண்டு தமிழ்நாடு சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார். இவர் காங்கிரசு சேர்ந்தவர். 1957 முதல் 1962 வரை திருவரங்கம் சட்டமன்றத் தொகுதியின் தமிழ்நாடு சட்டப் பேரவை உறுப்பினராக இருந்தார்..
# சுவாமி குமாரானந்த்

**சுவாமி குமாரானந்த்** *(Swami Kumaranand)* **திவிஜேந்திர குமார் நாக்** *(Dvijendra Kumar Naag)* (16 ஏப்ரல் 1889 - 29 டிசம்பர் 1971) என்ற இயற்பெயருடன் பிறந்த இவர் ஓர் இந்திய அரசியல்வாதியாவார். ஒரு காங்கிரசுகாரரான இவர் பொதுவுடமைவாதியாக மாறினார். இவர் ராஜ்புதனம் மற்றும் மத்திய பாரதத்தில் பொதுவுடமை இயக்கத்தின் முக்கிய கட்டமைப்பாளராக இருந்தார்.
# சுவாமி குமாரானந்த்

## ஆரம்ப கால வாழ்க்கை

இவர் யங்கோனின் ஒரு வங்காளக் குடும்பத்தைச் சேர்ந்தவர். இவர் 1910 இல் சீனாவுக்குச் சென்று சுன் இ-சியனைச் சந்தித்தார். பின்னர் கொல்கத்தாவுக்குச் சென்றபோது கைது செய்யப்பட்டு, ஒன்பது ஆண்டுகள் சிறையில் இருந்தார். மொத்தத்தில், இவர் தனது வாழ்க்கையின் 30 ஆண்டுகளை சிறையில் கழித்தார் (பிரிட்டிசு ஆட்சியின் போதும் அதற்குப் பின்னரும்).
# சுவாமி குமாரானந்த்

## பியாவர் செல்லுதல்

மகாத்மா காந்தியுடனான ஒரு சந்திப்பைத் தொடர்ந்து, இவர் 1920 ஆம் ஆண்டில் . பிரிட்டிசு ஆட்சிக்கு எதிரான ஒழுங்கமைப்பை எதிர்ப்பதற்காக பியாவருக்குச் சென்றார். 1921 இல் பியாவரில் இந்தூலால் யாக்னிக் உடன் இணைந்து விவசாயிகள் மாநாட்டை ஏற்பாடு செய்தார்.
# சுவாமி குமாரானந்த்

## சுதந்திரப் போராட்டம்

இவர் 1920 ல் அகில இந்திய காங்கிரசு குழுவில் உறுப்பினரானார். காங்கிரசின் இடதுசாரிகளில் ஒரு முக்கிய நபராக இருந்தார். இவர் பியாவரில் நடைபெற்ற உப்பு சத்தியாக்கிரகத்தின் முன்னணி நபர்களில் ஒருவராக இருந்தார். மேலும் இந்த போராட்டத்தில் இவரது பங்கிற்கு கைது செய்யப்பட்டார்.
# சுவாமி குமாரானந்த்

## தொழிலாளர் மற்றும் பொதுவுடைமை தலைவர்

இவர் 1931 ஆம் ஆண்டில் பஞ்சாலைத் தொழிலாளர்களின் ஆலைத் தொழிலாளர் சபை என்ற ஒரு தொழிற்சங்கத்தை அமைத்தார். இந்த தொழிற்சங்கம் குறுகிய காலமே நீட்டிருந்தது. ஏனெனில் இது ஆலை உரிமையாளர்களிடமிருந்து கடுமையான எதிர்ப்பை சந்தித்தது. 1936 இல் இவர் மீண்டும் பஞ்சாலைத் தொழிலாளர் சங்கத்தை நிறுவினார். இந்த தொழிற்சங்கமும் பெரிய தாக்கத்தை ஏற்படுத்தத் தவறிவிட்டது.  
1939 ஆம் ஆண்டு நடைபெற்ற இந்திய தேசிய காங்கிரசு அமர்வில், சுபாஷ் சந்திரபோஸின் வேட்புமனுவை இவர் ஆதரித்தார். சிறையில் இருந்து விடுவிக்கப்பட்ட பின்னர், இவர் 1945 இல் இந்தியப் பொதுவுடைமைக் கட்சியில் சேர்ந்தார். 1948 இல், சுதந்திரத்திற்குப் பிறகு, இவர் மீண்டும் சிறையில் அடைக்கப்பட்டார். 1949 ஆம் ஆண்டில் இவர் இந்தியப் பொதுவுடைமைக் கட்சியின் முதல் இரகசிய மாநாட்டை ராஜபுதனத்தில் ஏற்பாடு செய்தார்.
# சுவாமி குமாரானந்த்

## சட்டமன்ற உறுப்பினர்

இவர் 1957 ராஜஸ்தான் சட்டமன்றத் தேர்தலில் பியாவர் தொகுதியில் போட்டியிட்டு, 10,400 வாக்குகள் (40.68%) பெற்று இரண்டாம் இடத்தைப் பிடித்தார். 1960 சூலையில் நடந்த மத்திய அரசு ஊழியர்களின் வேலைநிறுத்தத்தைத் தொடர்ந்து இவர் கைது செய்யப்பட்டார். 1962 ராஜஸ்தான் சட்டமன்றத் தேர்தலில் 11,681 வாக்குகள் (37.18%) பெற்று குமாரானந்த் பியாவர் தொகுதியில் வெற்றி பெற்றார். காங்கிரசு கட்சியின் பிரிஜ் மோகன் லால் சர்மாவுக்கும் சிமன் சிங் லோதாவுக்கும் இடையிலான பிளவு காரணமாக இவரது தேர்தல் வெற்றி எளிதானது. பின்னர் முதல் முறையாக சட்டமன்றம் செனறபோது முதலமைச்சர் மோகன்லால் சுகாதியா இவரை வரவேற்று மரியாதைக்கு அடையாளமாக இவரது கால்களைத் தொட்டு வணங்கினார்.
# சுவாமி குமாரானந்த்

## மரபு

1975 ஆம் ஆண்டில் சுவாமி குமாரானந்த் நினைவு சங்கம் என்ற ஒன்று நிறுவப்பட்டது. 2012 ஆம் ஆண்டில் இந்தியப் பொதுவுடமைக் கட்சி தனது ராஜஸ்தான் மாநில தலைமையகமாக ஜெய்ப்பூரில் 'சுவாமி குமாரானந்த் பவன்' என்பதை திறந்து வைத்தது. இந்த விழாவில் ராஜஸ்தான் முதல்வர் அசோக் கெலட், இந்திய பொதுவுடமைக் கட்சியின் (மார்க்சிஸ்ட்) தலைவர் வாசுதேவ சர்மா, அதன் தலைவர்கள் அ. பூ. பர்தன், எஸ்.சுதாகர் ரெட்டி, அதுல் குமார் அஞ்சான் ஆகியோர் கலந்து கொண்டனர்.
# சுரவரம் சுதாகர் ரெட்டி

**சுரவரம் சுதாகர் ரெட்டி** *(Suravaram Sudhakar Reddy)* இவர் இந்தியப் பொதுவுடைமைக் கட்சியின் பொதுச் செயலாளராக இருந்தார். இவர் பதினான்காவது மக்களவையின் தன்னுடைய கட்சியின் 12 ஒரு உறுப்பினர்களில் ஒருவராகராக தெலங்காணாவின் நல்கொண்டா மக்களவைத் தொகுதியை பிரதிநிதித்துவப்படுத்தினார். விசாகப்பட்டினத்தில் எஃகு ஆலை அமைப்பதற்கான போராட்டத்தில் இவர் முன்னணியில் இருந்தார்.
# சுரவரம் சுதாகர் ரெட்டி

## ஆரம்ப ஆண்டுகள் மற்றும் கல்வி

1942 ஆம் ஆண்டு மார்ச் 25 ஆம் தேதி ஆந்திராவின் மகபூப்நகர் மாவட்டத்தில் உள்ள ஆலம்பூர் குஞ்ச்போட் என்ற கிராமத்தில் தெலங்காணா ஆர்வலர் சுரவரம் வெங்கடராமரெட்டி என்பவருக்குப் பிறந்தார். கர்நூலில் உள்ள நகராட்சி உயர்நிலைப் பள்ளி மற்றும் கோல்ஸ் நினைவு உயர்நிலைப் பள்ளியில் கல்வி பயின்றார். 1964 ஆம் ஆண்டில் கர்நூல் உசுமானியா கல்லூரியில் வரலாற்றில் இளங்கலைப் பட்டமும், 1967 ஆம் ஆண்டில் ஐதராபாத் உசுமானியா பல்கலைக்கழகச் சட்டக் கல்லூரியில் சட்டப் பட்டமும் பெற்றார்.  
இவர் அருகிலுள்ள கர்நூல் மாவட்டத்தில் கல்வி பயின்றார். வெங்கடேசுவர பல்கலைக்கழகத்தில் படிக்கும் போது, அகில இந்திய மாணவர் பேரவையின் நடவடிக்கைகளில் ஈடுபாடு கொண்டிருந்தார். கல்லூரி ஒன்றியத்தின் பொதுச் செயலாளராக தேர்ந்தெடுக்கப்பட்டார். அகில இந்திய மாணவர் பேரவையின் பொதுச் செயலாளர், தலைவராகவும் இருந்துள்ளார்.
# சுரவரம் சுதாகர் ரெட்டி

## பொதுவுடமைக் கட்சி

இவர் பொதுவுடமைக் கட்சியின் (சிபிஐ) பொதுச் செயலாளராக பணியாற்ற 2012 மார்ச் 31 அன்று நடைபெற்ற 21 வது கட்சி மாநாட்டில் தேர்ந்தெடுக்கப்பட்டார். இவர் முன்னர் நாடாளுமன்ற உறுப்பினராக இருந்தபோது, தொழிலாளர் தொடர்பான நாடாளுமன்ற நிலைக்குழுவின் தலைவராக பணியாற்றினார்.  
இவருக்கு 15 வயதாக இருந்தபோது, ஆந்திராவின் கர்நூலில் உள்ள தனது பள்ளிக்கு கரும்பலகைகள், சுண்ணாம்பு மற்றும் புத்தகங்களைத் தேடும் போராட்டத்தில் இவர் ஒரு முக்கியமான நபராக இருந்தார். இவ்வியக்கம் பரவி கர்னூல் முழுவதும் உள்ள பள்ளிகள் இதே போன்ற கோரிக்கைகளை எழுப்பத் தொடங்கின. ரெட்டி பின்னர் நல்கொண்டா நாடாளுமன்றத் தொகுதியில் இருந்து இரண்டு முறை தேர்ந்தெடுக்கப்பட்டார். பல பொதுசன போராட்டங்களின் தலைவராக கட்சிக்குள்ளும், வெளியேயும் பரவலாக போற்றப்பட்டார்.
# சுரவரம் சுதாகர் ரெட்டி

## குடும்பம்

இவரது மனைவி பி.வி. விஜயலட்சுமி, உழைக்கும் மகளிர் அமைப்பின் தேசிய செயலாளர், இந்தியப் பொதுவுடைமைக் கட்சியின் தேசிய உறுப்பினருமவார். இவர்களுக்கு நிகில் மற்றும் கபில் என்ற இரு மகன்கள் இருக்கின்றனர்.
# சிமன் சிங் லோதா

**சிமன் சிங் லோதா** *(Chiman Singh Lodha )* இவர் ஓர் இந்திய அரசியல்வாதியாவார். உப்பு சத்தியாக்கிரகம் தொடர்பாக கைது செய்யப்பட்ட பியாவர் தலைவர்களில் இவரும் ஒருவர்.
# சிமன் சிங் லோதா

## சட்டமன்றத் தேர்தல்

இவர் பியாவரில் நடந்த இந்திய தேசிய காங்கிரசின் மாநாட்டின் முக்கிய தலைவர்களில் ஒருவராக இருந்தார். பியாவரில் பிரிஜ் மோகன் லால் சர்மாவுடன் தேர்தலில் போட்டியிட்டார். இரு தலைவர்களும் முறையே 'பி' மற்றும் 'சி' என்று அழைக்கப்பட்டனர். இவர் 1962 ராஜஸ்தான் சட்டமன்றத் தேர்தலில், பியாவர் தொகுதியில் சுயேட்சை வேட்பாளராக போட்டியிட்டார். காங்கிரசின் அதிகாரப்பூர்வ வேட்பாளர் பிரிஜ் மோகன் லால் சர்மாவுக்கு பின்னால் 9,090 வாக்குகள் (28.94%) பெற்று மூன்றாவது இடத்தை அடிந்தார். காங்கிரசு கட்சியின் கிளைக்குள் ஏற்பட்ட பிளவு இந்தியப் பொதுவுடமைக் கட்சி வேட்பாளர் சுவாமி குமாரானந்த் தேர்தலில் வெற்றி பெற உதவியது.  
1960 களின் நடுப்பகுதியில் இவர் பியாவர் நகராட்சி மன்றத்தின் தலைவராக இருந்தார்.
# சிமன் சிங் லோதா

## நினைவு

பியாவரின் சாங் சாலையில் இவரது சிலை உள்ளது. பியாவரில் சிறீசிமன்சிங் லோதா என்ற பெயரில் ஒரு பள்ளி உள்ளது. சி.எஸ்.லோதா நகர் இவரது நினைவாக இவரது மூத்த மகன் மோகன்சிங் லோதாவால் நிறுவப்பட்டது.
# பிரிஜ் மோகன் லால் சர்மா

**பிரிஜ் மோகன் லால் சர்மா** *(Brij Mohan Lal Sharma)* (பிறப்பு 1903, பியாவர் ) இவர் ஓர் இந்திய அரசியல்வாதியாவார். இவர் 1938 இல் வழக்கறிஞரானார். உப்பு சத்தியாக்கிரகம் தொடர்பாக கைது செய்யப்பட்ட பியாவர் தலைவர்களில் இவரும் ஒருவர். 1951 ஆம் ஆண்டு அஜ்மீர் சட்டமன்றத் தேர்தலில் இந்திய தேசிய காங்கிரசின் வேட்பாளராக பியாவர் வடக்குத் தொகுதியில் வெற்றி பெற்றார். இவர் 2,372 வாக்குகளைப் பெற்றார் (38.92%). தேர்தலுக்குப் பிறகு, அஜ்மீர் மாநில அமைச்சரவையில் கல்வி, வருவாய் மற்றும் உள்ளாட்சி சுய அமைச்சராக பணியாற்றினார்.  
அஜ்மீர் மாநிலம் ராஜஸ்தானுடன் இணைந்த பின்னர், சர்மா 1957 இல் ராஜஸ்தான் சட்டமன்றத்தின் பியாவர் தொகுதியில் இருந்து தேர்ந்தெடுக்கப்பட்டார். இவர் 10,750 வாக்குகளைப் பெற்றார் (42.05%). 1960 களில், சர்மா மற்றும் சிமன் சிங் லோதா (முறையே 'பி' மற்றும் 'சி' என்று அழைக்கப்பட்டனர்) இடையே ஏற்பட்ட மோதல்களால் பியாவர் காங்கிரசு கிளை உடைந்தது. இது 1962 தேர்தலில் தோல்விக்கு வழிவகுத்தன. அதிகாரப்பூர்வ காங்கிரசு வேட்பாளராக போட்டியிட்ட சர்மா 9,575 வாக்குகள் (30.48%) பெற்று இரண்டாவது இடத்தைப் பிடித்தார். காங்கிரசு கட்சியின் கிளைக்குள் ஏற்பட்ட பிளவு இந்தியப் பொதுவுடமைக் கட்சி வேட்பாளர் சுவாமி குமாரானந்த் தேர்தலில் வெற்றி பெற உதவியது. 1967 தேர்தலிலும் சர்மா 14,187 வாக்குகளுடன் (34.15%) இரண்டாவது இடத்தையேப் பிடித்தார்.
# அதுல் குமார் அஞ்சான்

**அதுல் குமார் அஞ்சான்** (*Atul Kumar Anjaan*, 28 ஏப்ரல் 1955 – 3 மே 2024) ( இந்தியாவின் லக்னோவில் பிறந்த இவர் இந்தியப் பொதுவுடைமைக் கட்சியின் தேசியச் செயலாளர் ஆவார். இவர் மாநில வாரியப் பள்ளிபடிப்பு இளங்கலை பட்டப்படிப்பு, முதுகலை பட்டப்படிப்பு பின்னர் இளங்கலைச் சட்டம் ஆகியவற்றை இலக்னோவில் முடித்தார். கோசி மக்களவைத் தொகுதி பல முறை இந்தியப் பொதுவுடைமைக் கட்சியின் (சிபிஐ) வேட்பாளர்களை அனுப்பிய வரலாற்றைக் கொண்டுள்ளது 1980 களின் முற்பகுதி வரை வட இந்தியாவில் பொதுவுடைமைக் கட்சியின் கோட்டையாக இருந்தது. ஆனால் 1990 களில் இருந்து கட்சி தனது பலத்தை இழந்தது. ஆனாலும் கட்சி இவரை தேர்தலில் போட்டியிட வைத்தது. 2014 ,இந்தியப் பொதுத் தேர்தலில் கோசி மக்களவைத் தொகுதியின் பொதுவுடமைக் கட்சி வேட்பாளராக போட்டியிட்டார். 1998 முதல் மக்களவைத் தேர்தலில் தோல்வியையே சந்தித்து வந்தார்.
# பார்கோட்

**பார்கோட்** (**Barkot**) வட இந்தியாவின் உத்தராகண்ட் மாநிலத்தில் உள்ள உத்தரகாசி மாவட்டத்தில் பாயும் யமுனை ஆற்றின் கரையில் உள்ள ஒரு சிற்றூர் ஆகும். பார்கோட் நகரத்தில் தொடங்கும் 111 கிலோமீட்டர் நீளம் கொண்ட தேசிய நெடுஞ்சாலை 507, உத்தராகண்டத்தின் டேராடூன் மாவட்டத்தில் உள்ள ஹெர்பெர்த்பூர் நகரத்துடன் இணைக்கிறது. இது இமயமலையில் 1,220 மீட்டர் (4,003 அடி) உயரத்தில் உள்ளது. இது ஒரு மலைவாழிடம் ஆகும்.
# பார்கோட்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, பார்கோட் பேரூராட்சியின் மொத்த மக்கள் தொகை 6,720 ஆகும்.
# ஹெர்பெர்த்பூர்

**ஹெர்பெர்த்பூர்** (**Herbertpur**) வட இந்தியாவின் உத்தராகண்ட் மாநிலத்தின் டேராடூன் மாவட்டத்தில் உள்ள ஒரு பேரூராட்சி ஆகும். இது அசன் ஆற்றின் கரையில் அமைந்துள்ளது. இது கடல் மட்டத்திலிருந்து 427 மீட்டர் (1,401 அடி) உயரத்தில் இமயமலையில் அமைந்துள்ளது. தேசிய நெடுஞ்சாலை 507 இந்நகரத்திலிருந்து, உத்தரகாசி மாவட்டத்தின் பார்கோட் எனும் சிற்றூருடன் இணைக்கிறது.
# ஹெர்பெர்த்பூர்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 3.82 சதுர கிலோ மீட்டர் பரப்பளவு கொண்ட ஹெர்பெர்த்பூரின் மக்கள் தொகை 9782 ஆகும். மக்கள் தொகையில் ஆண்கள் 5,145 (52%) மற்றும் பெண்கள 4,637 (48%) ஆக உள்ளனர். சராசரி எழுத்தறிவு 69% ஆக உள்ளது. மக்கள் தொகையில் 6 வயதிற்குட்பட்ட குழந்தைகள் 13% ஆக உள்ளனர்.
# Module:Rail-interchange multi

local p = {}  
function p.row
local data = .args[1]
local div = .args['div']
local result, sep, default = *, *
local args = {}
data = mw.text.split(data, '+')
for i1, v1 in ipairs(data) do
args = {}
if v1 ~= '' and v1 ~= '\\' then
local tmp = mw.text.split(v1, '\\')
if i1 == 1 then
default = tmp[1]
else
sep = ' '
end
for i2, v2 in ipairs(tmp) do
if i2 < 5 then
if i2 == 1 then
args[i2] = (string.find((v2 or ''), '^%s*$') and default or v2)
else
args[i2] = (string.find((v2 or ''), '^%s*$') and nil or v2)
end
end
end
if args[1] or args[2] then
result = result .. sep .. :expandTemplate{ title = 'Rail-interchange', args = args }
end
end
end
if div == 'yes' or div == 'y' then result = '<div>' .. result .. '</div>' end
return result
end  
function p.doublerow
local data = .args[1]
local result, sep, default = *, *
local args = {}
local sep_code = {
[0] = '
',
[1] = '</div><div>'
}
data = mw.text.split(data, '+')
for i1, v1 in ipairs(data) do
args = {}
if v1 ~= '' and v1 ~= '\\' then
local tmp = mw.text.split(v1, '\\')
if i1 == 1 then
default = tmp[1]
else
sep = sep_code[i1 % 2]
end
for i2, v2 in ipairs(tmp) do
if i2 < 5 then
if i2 == 1 then
args[i2] = (string.find((v2 or ''), '^%s*$') and default or v2)
else
args[i2] = (string.find((v2 or ''), '^%s*$') and nil or v2)
end
end
end
if args[1] or args[2] then
result = result .. sep .. :expandTemplate{ title = 'Rail-interchange', args = args }
end
end
end
result = '<div>' .. result .. '</div>'
return result
end  
return p
# விக்கிப்பீடியா:Statistics/weekly/26-Jul-2020
| 217 | 42.111.162.244 | 0 | 1 | 0 | 0 | 0 | 0 | 0 | 1 | 157 |  |
| 218 | 2402:4000:20C0:5E3E:FC4B:43B0:3E51:23C5 | 0 | 1 | 0 | 0 | 0 | 0 | 0 | 1 | 0 |  |
| 219 | 2402:3A80:183B:BAD5:0:25:91EE:1801 | 0 | 1 | 0 | 0 | 0 | 0 | 0 | 1 | 9 |  |
| 220 | Yixopeh377 | 0 | 1 | 0 | 0 | 0 | 0 | 0 | 1 | 292 |  |
| 221 | 183.90.36.199 | 0 | 1 | 0 | 0 | 0 | 0 | 0 | 1 | 26 |  |
| 222 | Rrudrabharti | 0 | 1 | 0 | 0 | 0 | 0 | 0 | 1 | 72 |  |
| 223 | 2409:4072:700:6672:0:0:ECD:A0B0 | 0 | 1 | 0 | 0 | 0 | 0 | 0 | 1 | 6 |  |
| 224 | நிகழ்காலத்தில் சிவா | 0 | 1 | 0 | 0 | 0 | 0 | 0 | 1 | 0 |  |
| 225 | 42.111.129.150 | 0 | 1 | 0 | 0 | 0 | 0 | 0 | 1 | 0 |  |
| 226 | 85.26.234.92 | 0 | 1 | 0 | 0 | 0 | 0 | 0 | 1 | 0 |  |
| 227 | இளையதமிழோன் | 0 | 1 | 0 | 0 | 0 | 0 | 0 | 1 | 0 |  |
| 228 | NGC 54 | 0 | 1 | 0 | 0 | 0 | 0 | 0 | 1 | 18262 |  |
| 229 | Nieuwsgierige Gebruiker | 0 | 1 | 0 | 0 | 0 | 0 | 0 | 1 | 0 |  |
| 230 | 2409:4072:881:14FE:65EF:69B2:CC3D:64DB | 0 | 1 | 0 | 0 | 0 | 0 | 0 | 1 | 13 |  |
| 231 | 2402:3A80:1838:65B5:0:25:8FAD:3701 | 0 | 1 | 0 | 0 | 0 | 0 | 0 | 1 | 0 |  |
| 232 | Jokoreter | 0 | 1 | 0 | 0 | 0 | 0 | 0 | 1 | 84 |  |
| 233 | 2409:4072:202:21CB:6300:2570:EAF0:135B | 0 | 1 | 0 | 0 | 0 | 0 | 0 | 1 | 0 |  |
| 234 | கௌதம் தமிழன் | 0 | 1 | 0 | 0 | 0 | 0 | 0 | 1 | 0 |  |
| 235 | 2409:4072:407:495C:BF30:D736:9BA3:6FFD | 0 | 1 | 0 | 0 | 0 | 0 | 0 | 1 | 38 |  |
| 236 | Aiyf hosur arun | 0 | 0 | 0 | 0 | 0 | 0 | 1 | 1 | 0 |  |
| 237 | 2409:4072:504:F730:EE3:C50C:53A6:AB76 | 0 | 1 | 0 | 0 | 0 | 0 | 0 | 1 | 0 |  |
| 238 | Sivakumar430 | 0 | 0 | 0 | 0 | 0 | 0 | 1 | 1 | 0 |  |
| 239 | 2409:4072:319:198C:0:0:1259:68B1 | 0 | 1 | 0 | 0 | 0 | 0 | 0 | 1 | 0 |  |
| 240 | Kaliru | 0 | 1 | 0 | 0 | 0 | 0 | 0 | 1 | 0 |  |
| 241 | 2003:CD:472B:2C20:D557:35CC:A987:F8D3 | 0 | 1 | 0 | 0 | 0 | 0 | 0 | 1 | 491 |  |
| 242 | 171.76.48.230 | 0 | 1 | 0 | 0 | 0 | 0 | 0 | 1 | 0 |  |
| 243 | 2401:4900:25AB:8716:0:66:8534:3A01 | 0 | 1 | 0 | 0 | 0 | 0 | 0 | 1 | 55 |  |
| 244 | 2409:4072:6306:10D9:0:0:51A:B0AD | 0 | 1 | 0 | 0 | 0 | 0 | 0 | 1 | 5 |  |
| 245 | 2409:4072:6E1D:91E0:7ED1:84D0:E37B:4DD5 | 0 | 1 | 0 | 0 | 0 | 0 | 0 | 1 | 67 |  |
| 246 | 27.61.4.137 | 0 | 1 | 0 | 0 | 0 | 0 | 0 | 1 | 0 |  |
| 247 | 2401:4900:4847:2C89:0:0:432:2835 | 0 | 1 | 0 | 0 | 0 | 0 | 0 | 1 | 20 | } |
# இந்தியாவில் அதிகவசூல் செய்த திரைப்படங்களின் பட்டியல்

இந்த பட்டியல் இந்தியாவில் அதிக வசூல் செய்த திரைப்படங்களை பற்றிய புள்ளி விபரங்களை பற்றியதாகும். மொத்த உள்நாட்டு வசூலில் பெரும்பாலும் இந்தி திரைப்படங்களும், அதன் பிறகு தமிழ் மற்றும் தெலுங்கு திரைப்படங்களும் உள்ளன.
# சிவந்தெழுந்த பல்லவராயர்

**சிவந்தெழுந்த பல்லவராயர்** தமிழகத்தில் ஆட்சி செய்த குறுநில மன்னர்களான பல்லவராயர்களில் கடைசி மன்னர் ஆவார். இவர் கள்ளர் மரபைச் சேர்ந்தவர். பல்லவராய மன்னர்கள் சேதுபதியின் ஆட்சியின் கீழ் இருந்து வந்தனர். சிவந்தெழுந்த பல்லவராயர் கி.பி. 17-ஆம் நூற்றாண்டில் புதுக்கோட்டையில் ஆட்சி செய்தார். இவர் சேதுபதியின் ஆட்சியின் கீழ் இருக்க விரும்பாமல் தனியாட்சியாக இருக்க விரும்பி, தஞ்சை மராட்டிய மன்னர் எக்கோஜியின் உதவியை நாடினார். அழைக்கப்பட்டது.  
புதுக்கோட்டை பல்லவராயர்கள் ஆட்சி செய்த பகுதிகளாக ஆலங்குடி நாடு, அமராபதி நாடு, கடவன்குடி நாடு, செங்காட்டூர் நாடு, திருப்பேரையூர் நாடு, வல்லநாடு, மெய்மலை நாடு, சந்திரேக்க நாடு, கொடுங்குன்றநாடு, கோளக்குடி நாடு, கோனாடு ஆகிய பகுதிகள் குறிக்கப்படுகின்றன. மார்த்தாண்ட பைரவ தொண்டைமான் பல்லவராயர் பரம்பரையைச் சேர்ந்தவர் ஆவார்.
# சிவந்தெழுந்த பல்லவராயர்

## இதனையும் காண்க

- பெருமான் நம்பிப் பல்லவராயன்
- மாப்பிள்ளை பல்லவராயர்
- விஜய ரகுநாத பல்லவராயர்
# என்றென்றும் புன்னகை (தொலைக்காட்சித் தொடர்)

**என்றென்றும் புன்னகை** என்பது 2020-2022 ஜீ தமிழ் தொலைக்காட்சியில் ஒளிபரப்பான தொலைக்காட்சி நாடகத் தொடர் ஆகும். இது ஜீ தெலுங்கு தொலைக்காட்சியில் ஒளிபரப்பான 'மங்கம்மா காரி முனவாரலு' என்ற தெலுங்கு மொழி தொடரின் கதையை தழுவி எடுக்கப்பட்டது.  
இது நடிகை நீலிமா ராணியின் இசை பிக்சர்ஸ் தயாரிப்பில், நட்சத்திரா ஸ்ரீனிவாஸ், நிதின் ஐயர், விஷ்ணுகாந்த், சுஷ்மா நாயர் மற்றும் கவிதா ஆகியயோர் முக்கியக் கதாபாத்திரத்தில் நடித்துள்ளார்கள். இத்தொடர் மார்ச்சு 16, 2020 முதல் மே 5, 2022 ஆம் ஆண்டு வரை பகல் திங்கள் முதல் சனி வரை ஒளிபரப்பாகி, 569 அத்தியாயங்களுடன் நிறைவுபெற்றது.
# என்றென்றும் புன்னகை (தொலைக்காட்சித் தொடர்)

## கதைச்சுருக்கம்

ஆண்டாள் தனது பேரனை தென்றல் திருமணம் செய்து கொள்ள முடிவு செய்கிறார். பின்னர், ஆகாஷ் ஆண்டாளின் கட்டுப்பாட்டின் கீழ் வாழ்ந்து வருகிறார் என்பதையும் தனிமனிதன் இல்லை என்பதையும் தென்றல் உணர்ந்தார். தென்றல், ஆகாஷை மணந்து பிடிவாதமான ஆண்டாளின் கட்டுப்பாட்டில் வாழ ஒப்புக்கொள்வாரா அல்லது, அவள் உண்மையான அன்பை வேறொரு இடத்தில் கண்டுபிடிப்பாளா என்பதே இக்கதையின் சுருக்கமாகும்.
# என்றென்றும் புன்னகை (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- கவிதா - ஆண்டாள்; ஆகாஷின் பாட்டி
- நட்சத்திரா ஸ்ரீனிவாஸ் - ஆர்ஜே தென்றல் சித்தார்த்
- நிதின் ஐயர் - ஆகாஷ்
- தீபக் குமார் (2020-2022) → விஷ்ணுகாந்த் (2022) - சித்தார்த்
- சுஷ்மா நாயர் (2021-2022) - நிலா ஆகாஷ்
# என்றென்றும் புன்னகை (தொலைக்காட்சித் தொடர்)

## நடிகர்கள்

### துணை கதாபாத்திரம்

- நரசிம்மராஜு - விசுவாசம்; ஆகாஷின் தாத்தா
- சூப்பர்குட் கண்ணன் - கண்ணா; ஆகாஷின் தந்தை
- ராகவி - மாதவி; ஆகாஷின் தாய்
- கௌதமி வெம்புநாதன் - லட்சுமி; தென்றலின் தாய்
- கிரிஷ் - சண்முகா; தென்றலின் தந்தை
- புனிதா பாலகிருஷ்ணன் (பகுதி 1-92) → ஸ்ரீநிதி சுதர்சன் (2020) - நிலா; தென்றலின் முதல் தங்கை
- தாச்சாயனி - பூர்ணிமா; தென்றலின் இரண்டாவது தங்கை
- இந்திரன் - சிறுத்தை; சித்தார்தின் நண்பன் மற்றும் வானொலி பணியாளர்
- வி. ஜே. சசிகலா - மேக்னா; சித்தார்தின் தோழி மற்றும் வானொலி பணியாளர்
- முரளி - சிங்காரம்; பண்பலை வானொலி ஒலிபரப்பின் தலைவர்
# என்றென்றும் புன்னகை (தொலைக்காட்சித் தொடர்)

## நடிகர்களின் தேர்வு

இந்த தொடரில் தென்றலாக நட்சத்திரா ஸ்ரீனிவாஸ் நடிக்கின்றார். இவர் சிவகாமி, மாயா போன்ற தொடர்களில் நடித்துள்ளார். இவருக்கு ஜோடியாக நிதின் ஐயர், தீபக் குமார் ஆகியோர் நடித்துள்ளனர். இத்தொடரில் நடிகை கவிதா வில்லியாக மற்றும் ஆகாஷ் பாட்டியாக நடிக்கிறார்.
# என்றென்றும் புன்னகை (தொலைக்காட்சித் தொடர்)

## நேர அட்டவணை

இந்த தொடர் 16 மார்ச் 2020 முதல் திங்கள் முதல் வெள்ளி வரை மதியம் 3:00 மணிக்கு ஒளிபரப்பானது. பின்னர் கொரோனாவைரசு காரணத்தால் மார்ச் 27, 2020 முதல் தற்காலிகமாக நிறுத்தப்பட்டு சூலை 27, 2020 முதல் மீண்டும் அதே முதல்பகுதியில் இருந்து ஒளிபரப்பாகி, திங்கள் முதல் சனிக்கிழமை வரை மதியம் 2 மணிக்கு ஒளிபரப்பாகி, 23 ஆகத்து 2021 ஆம் ஆண்டு முதல் திங்கள் முதல் சனி வரை பிற்பகல் 1:30 மணிக்கு ஒளிபரப்பாகி பின்னர் 2022 இல் பிற்பகல் 3:30 மணிக்கு ஒளிபரப்பாகி, நிறைவு பெற்றது.  
| 23 ஆகத்து 2021 - ஒளிபரப்பில் | <> திங்கள் - சனி </> | 13:30-14:30 |  |
| --- | --- | --- | --- |
| 27 சூலை 2020 - 21 ஆகத்து 2021 | <> திங்கள் - சனி </> | 14:00 |  |
| 16 மார்ச் 2020 - 27 மார்ச் 2020 | <> திங்கள் - வெள்ளி </> | 15:00 |  |
| 2022 | <> திங்கள் - சனி </> | 15:30 | } |
# என்றென்றும் புன்னகை (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# என்றென்றும் புன்னகை (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# முக்தார் அன்சாரி

**முக்தார் அன்சாரி** (*Mukhtar Ansari*, 30 சூன் 1963 – 28 மார்ச்சு 2024) அரசியல்வாதியான இவர், உத்தரபிரதேசத்தைச் சேர்ந்த கும்பல் தலைவர் ஆவார். இவர் மௌ தொகுதியில் இருந்து ஐந்து முறை சட்டமன்ற உறுப்பினராக தேர்ந்தெடுக்கப்பட்டார். கிருட்டிணானந்த் ராய் கொலை வழக்கில் பிரதான குற்றவாளியாக இருந்த இவர், 13 ஆண்டுகள் சிறையில் கழித்தார். இவருக்கு எதிராக சாட்சிகள் பிறல் சாட்சியாகத் திரும்பி பிறகு இவர், 3 சூலை 2019 அன்று சிறையிலிருந்து வெளியே வந்தார்.  
அன்சாரி தனது முதல் சட்டமன்றத் தேர்தலில் பகுஜன் சமாஜ் கட்சியின் வேட்பாளராகவும், அடுத்த இரண்டு தடவை சுயேச்சையாகவும் வெற்றி பெற்றார். 2007 இல், இவர் பகுஜன் சமாஜ் கட்சியில் சேர்ந்தார். 2009 மக்களவைத் தேர்தலில் போட்டியிட்டுத் தோல்வியுற்றார். இவரது குற்றச் செயல்களுக்காக பகுஜன் சமாஜ் கட்சி 2010 இல் இவரை கட்சியிலிருந்து வெளியேற்றிய பின்னர், இவர் தனது சகோதரர்களுடன் சேர்ந்து குவாமி ஏக்தா தள் என்ற ஒரு கட்சியை உருவாக்கினார். 2012 உத்தரபிரதேச சட்டமன்றத் தேர்தலில் மௌ தொகுதியில் இருந்து வென்றார். இவர் குவாமி ஏக்தா தளத்தை பகுஜன் சமாஜ் கட்சியுடன் இணைத்து, மாநிலத் தேர்தலில் பகுஜன் சமாஜ் கட்சி வேட்பாளராக வெற்றி பெற்றார். முன்னாள் பாரதிய ஜனதா கட்சியின் சட்டமன்ற உறுப்பினர் கிருட்டிணாந்த் ராயின் கொலை குற்றச்சாட்டிலிருந்து நடுவண் புலனாய்வுச் செயலக சிறப்பு நீதிமன்றம் இவரை விடுவித்தது.
# முக்தார் அன்சாரி

## ஆரம்ப கால வாழ்க்கை

முக்தார் அன்சாரி இந்திய தேசிய காங்கிரசின் ஆரம்பகால தலைவரான முக்தார் அகமது அன்சாரியின் பேரனாவார்.  
1970களின் முற்பகுதியில், பின்தங்கிய பூர்வாஞ்சல் பகுதியில் அரசாங்கம் பல மேம்பாட்டுத் திட்டங்களை அமைத்தது . இதன் விளைவாக இந்த திட்டங்களுக்கான ஒப்பந்தங்களை கைப்பற்ற பல கும்பல்கள் எழுந்தன. முக்தார் அன்சாரி முதலில் மகானு சிங் கும்பலில் உறுப்பினராக இருந்தார். 1980 களில், இந்த கும்பல் சைத்பூரில் ஒரு நிலம் தொடர்பாக சாகிப் சிங் தலைமையிலான மற்றொரு கும்பலுடன் மோதியது. இதன் விளைவாக தொடர்ச்சியான வன்முறைச் சம்பவங்கள் நிகழ்ந்தன. சாகிப் சிங் கும்பலின் உறுப்பினரான பிரிஜேஷ் சிங் பின்னர் தனது சொந்தக் கும்பலை உருவாக்கி 1990 களில் காசிப்பூரின் ஒப்பந்தப் பணிகளைக் கைப்பற்றினார். நிலக்கரி சுரங்கம், இரயில்வே கட்டுமானம், மறுசுழற்சிப் பொருட்களை அகற்றல், பொதுப்பணி மற்றும் மதுபான வர்த்தகம் போன்ற 100 கோடி ஒப்பந்த வணிகத்தை கட்டுப்படுத்த அன்சாரியின் கும்பல் இவருடன் போட்டியிட்டது. கடத்தல் போன்ற பிற குற்றச் செயல்களைத் தவிர, மிரட்டி பணம் பறித்தல் போன்ற மோசடிகளிலும் இந்த கும்பல்கள் ஈடுபட்டன.
# முக்தார் அன்சாரி

## ஆரம்பகால அரசியல் வாழ்க்கை

1990களின் முற்பகுதியில், முக்தார் அன்சாரி தனது குற்றச் செயல்களுக்காக நன்கு அறியப்பட்டார். குறிப்பாக மௌ, காசிப்பூர், வாரணாசி மற்றும் ஜான்பூர் மாவட்டங்களில். இவர் 1995 இல் சட்டமன்ற உறுப்பினர் ஆனார், பிரிஜேஷ் சிங்கின் ஆதிக்கத்தை சவால் செய்யத் தொடங்கினார். இருவரும் பூர்வாஞ்சல் பிராந்தியத்தில் முக்கிய கும்பல் போட்டியாளர்களாக மாறினர். 2002 ஆம் ஆண்டில், சிங் அன்சாரியின் காவலரை கடத்தினார். இதன் விளைவாக ஏற்பட்ட துப்பாக்கிச் சூட்டில் அன்சாரியின் மூன்று நபர்கள் கொல்லப்பட்டனர். பிரிஜேஷ் சிங் படுகாயமடைந்து இறந்துவிட்டார் என்று கருதப்பட்டது. அன்சாரி பூர்வாஞ்சலில் மறுக்கமுடியாத கும்பல் தலைவரானார். இருப்பினும், பிரிஜேஷ் சிங் பின்னர் உயிருடன் இருப்பது கண்டறியப்பட்டது. மேலும் பகை மீண்டும் தொடங்கியது. அன்சாரியின் அரசியல் செல்வாக்கை எதிர்கொள்ள, பாஜக தலைவர் கிருட்டிணானந்த் ராயின் தேர்தல் பிரச்சாரத்தை சிங் ஆதரித்தார். 2002 ஆம் ஆண்டு உத்தரபிரதேச சட்டமன்றத் தேர்தலில் முகமதாபாத்தில் இருந்து முக்தார் அன்சாரியின் சகோதரரும் ஐந்து முறை சட்டமனற உறுப்பினருமான அப்சல் அன்சாரியை ராய் தோற்கடித்தார். பிரிஜேஷ் சிங்கின் கும்பலுக்கு அனைத்து ஒப்பந்தங்களையும் வழங்க ராய் தனது அரசியல் அலுவலகத்தைப் பயன்படுத்தினார் என்றும் பின்னர் அவரை அகற்ற இருவரும் திட்டமிட்டதாகவும் முக்தார் அன்சாரி பின்னர் கூறினார்.
# முக்தார் அன்சாரி

## கொலை வழக்கில் சிறை தண்டனை

ஆட்கடத்தல், கொலை வழக்குகளில் முக்தார் அன்சாரி சிறையில் அடைக்கப்பட்டிருந்தார். இந்நிலையில் பாரதிய ஜனதா கட்சியின் உத்தரப் பிரதேச சட்டமன்ற உறுப்பினர் கிருஷ்ணாநந்த ராய் கொலை வழக்கில் முக்தார் அன்சாரிக்கு 29 ஏப்ரல் 2023 அன்று நீதிமன்றம் 10 ஆண்டு சிறை தண்டனை விதித்தது.
# முக்தார் அன்சாரி

## இறப்பு

முக்தார் அன்சாரி தனது 60வது வயதில் மார்ச் 28 அன்று மாரடைப்பால் இறந்தார். இவரது மகன் உமர் அன்சாரி, தனது தந்தைக்கு நஞ்சு கொடுக்கப்பட்டதால் மாரடைப்பு ஏற்பட்டது என்று கூறியுள்ளார். இறப்பதற்கு 10 நாட்களுக்கு முன்பு, மார்ச் 19, 2024 அன்று, முக்தார் அன்சாரி தனது நரம்புகள் மற்றும் கைகால்களில் தொடர்ச்சியான வலியை அனுபவிப்பதாக பாராபங்கி நீதிமன்றத்தில் புகார் செய்தார். இந்த அசௌகரியத்திற்கு அவர் தனது உணவில் புகுத்தப்பட்டதாக நம்பிய சில நச்சுப் பொருட்களே காரணம் என்று கூறினார்.இந்த குற்றச்சாட்டுகள் தொடர்பாக 3 பேர் கொண்ட நீதிமன்ற விசாரணைக்கு உத்தரப் பிரதேச அரசு உத்தரவிட்டது.
# முக்தார் அன்சாரி

## இதனையும் காண்க

- முகம்மது அமீத் அன்சாரி
# கல்பநாத் ராய்

**கல்பநாத் ராய்** *(Kalpnath Rai)* (4 சனவரி 1941 - 6 ஆகத்து 1999) இவர் ஓர் இந்திய அரசியல்வாதி ஆவார். இவர் 1974 &ndash; 80, 1980 &ndash; 86, மற்றும் 1986 &ndash; 92 க்கு இடையில் மாநிலங்களவையில் உறுப்பினராக பணியாற்றினார். அதே போல் உத்தரபிரதேச மாநிலத்தில் உள்ள கோசி தொகுதியில் இருந்து மக்களவைக்கு நான்கு முறை தேர்ந்தெடுக்கப்பட்டார். இவர் இந்திய தேசிய காங்கிரசு அமைச்சரவையில் பல்வேறு துறைகளின் அமைச்சராக இருந்தார்.  
கோசி மக்களவைத் தொகுதியிலிருந்து ஒரு உறுப்பினராக இருந்த நாட்களில் மௌ ஒரு மாவட்டமாக மாறியதற்கான பெருமைக்குரியவர் ஆவார்.
# கல்பநாத் ராய்

## ஆரம்ப கால வாழ்க்கை

இராய் ஒரு பூமிகார் பிராமணக் குடும்பத்தில் பிறந்து உத்தரபிரதேசத்தில் உள்ள கோரக்பூர் பல்கலைக்கழகத்தில் கல்வி பயின்றார். ஆங்கிலம் மற்றும் சமூகவியலில் முதுகலைப் பட்டங்களும், சட்டமும் படித்தார். பின்னர், அலகாபாத் உயர்நீதிமன்றத்தில் வழக்கறிஞராகப் பயிற்சி பெற்றார்.
# கல்பநாத் ராய்

## இறப்பு

இராய், 1999 ஆகத்து 6 அன்று, தனது 58 வயதில், மாரடைப்பால் இறந்தார். இவருக்கு மனைவி, ஒரு மகன் மற்றும் ஐந்து மகள்கள் இருந்தனர்.
# சார்கண்டே ராய்

**சார்கண்டே ராய்** *(Jharkhande Rai )* இவர் ஓர் இந்தியாவின் பொதுவுடைமை அரசியல்வாதி ஆவார். பூமிகார் பிராமணச் சமூகத்தைச் சேர்ந்த இவர், ஒரு சிறந்த தலைவராகவும், உத்தரப்பிரதேசத்தின் பூர்வாஞ்சலில் இந்தியப் பொதுடைமைக் கட்சியின் தூண்களில் ஒருவராகவும் இருந்தார். இவர் 1967, 1971 1980 இல் கோசி மக்களவைத் தொகுதியிலிருந்து 4 வது மக்களவை, 5 வது மக்களவை, 7 வது மக்களவைக்கு தேர்ந்தெடுக்கப்பட்டார் . மார்ச் 17, 1984 அன்று தான் இறக்கும் வரை இவர் அந்தப் மக்களவை உறுப்பினர் பதவியை வகித்தார். 1980களின் பிற்பகுதி வரை, கிழக்கு உத்தரப்பிரதேசத்தில் பொதூடைமை இயக்கம் ஒரு முக்கிய சக்தியாக இருந்தது. இது பெரும்பாலும் விவசாய சமுதாயத்தில் இருந்து பரந்த ஆதரவைப் பெற்றிருந்தது. இதில் மதமோ சாதியோ ஒரு காரணியாக இல்லை சார்கண்டே ராய் உழைக்கும் மக்களின் அபிலாசைகளை பிரதிநிதித்துவப்படுத்தினார்.
# சார்கண்டே ராய்

## ஆரம்பகால வாழ்க்கை மற்றும் கல்வி

சார்கண்டே ராய் 1914 இல் அசாம்கார் மாவட்டத்தின் அமிலா கிராமத்தில் இராதே ராய் என்பவரின் மகனாகப் பிறந்தார். இவர் பஸ்தி மற்றும் கோரக்பூரில் உள்ள அரசுப்பள்ளிகளில் கல்வி பயின்றார். அலகாபாத் பல்கலைக்கழகத்தில் பட்டம் பெற்றார். இவர் 1926 இல் கமலா தேவி என்பவரை மணந்தார். இவர்களுக்கு ஒரு மகனும் ஒரு மகளும் இருந்தனர். இவர் ஒரு விவசாய மற்றும் சமூக மற்றும் அரசியல் தொழிலாளியாவார். இந்துசுத்தான் சோசலிச குடியரசுக் கட்சி , புரட்சிகர சோசலிசக் கட்சியுடன் தொடர்பிலிருந்தவர். பிரிட்டிசு ஆட்சியின் போது 8 ஆண்டுகள் சிறைவாசம் அனுபவித்தார். பிப்ரிதி சதி வழக்கு, காசிப்பூர் ஆயுத சதி வழக்கு மற்றும் லக்னோ சதி வழக்கு ஆகியவற்றில் பங்கேற்றதற்காக 21 ஆண்டுகள் சிறைத்தண்டனை வழங்கப்பட்டது. சுதந்திரத்திற்குப் பிறகு விடுவிக்கப்பட்டார். சுதந்திரத்திற்குப் பிறகும் இவர் 18 முறை சிறையில் அடைக்கப்பட்டார்.
# சார்கண்டே ராய்

## வகித்த பதவிகள்

1. 1967 ஆம் ஆண்டில் உத்தரப்பிரதேச உணவு அமைச்சராக இருந்தார். சன்யுக்தா வித்யாக் தள் அரசு சரண் சிங் தலைமையில் நிலமற்றவர்களுக்கு நிலம் விநியோகிப்பதில் ஏற்பட்ட வேறுபாடு காரணமாக அமைச்சரவையில் இருந்து விலகினார்.  
2. தலைவர், (i) இடைநிலைக் கல்லூரி, அமிலா அராம்கர் மற்றும் (ii) இடைநிலைக் கல்லூரி, சோனாடி, அராம்கர்  
3. பொருளாளர், அகில இந்திய விவசாயிகள் சங்கம், புது தில்லி
# திரிச்சம்பரம் கோயில்

**திரிச்சம்பரம் கோயில்** (*Trichambaram Temple*) என்பது தென்னிந்தியாவின், கேரளத்தின், கண்ணூர் மாவட்டத்தில் தளிபரம்புவில் அமைந்துள்ள ஒரு கிருஷ்ணர் கோயில் ஆகும். இங்கு தவம் செய்ததாகக் கருதப்படும் *மகரிஷி ஷம்பராவுக்கு* மரியாதை செலுத்தும்விதமாக இந்த கோவிலுக்கு *திருஷம்பரா* என்ற பெயர் ஏற்பட்டதாக நம்பப்படுகிறது. கோயிலின் முக்கிய தெய்வம் கிருஷ்ணர், "கம்சாவதம்" க்குப் பிறகு, இரவுத்திரக் கோலத்தில் அமர்ந்திருக்கிறார். இந்த கோயில் உலக புகழ்பெற்ற குருவாயூர் கோயிலுக்கு இணையாகக் கருதப்படுகிறது. மேலும் இது குருவாயூர் கோயிலின் வடக்கே அமைந்துள்ளதால் *வடக்கு குருவாயூர்* என்றும் அழைக்கப்படுகிறது. இந்த கோயிலை கேரளத்தின் கண்ணூர் மாவட்டத்தில் சுமார் 15 கோயில்களை நிர்வகிக்கும் ஒரு முக்கிய தேவஸ்வம் வாரியமான டி.டி.கே.தேவஸ்வம் (தலிபரம்பா, த்ரிச்சம்பரம், காஞ்சிரங்காடு தேவசோம்) நிர்வகிக்கிறது.  
இந்த கோயில் பொ.ச. 11 ஆம் நூற்றாண்டைச் சேர்ந்த சமசுகிருத காவியமான மூஷிகவம்சத்தில் குறிப்பிடப்பட்டுள்ளது.  
இந்தக் கோயிலின் கருவறையானது 15 மற்றும் 16 ஆம் நூற்றாண்டைச் சேர்ந்த அழகிய சிற்பங்கள் மற்றும் சுவரோவியங்களைக் கொண்டுள்ளது. கோயில் வளாகத்தில், ஒரு தொட்டியின் நடுவில் துர்க்கைக்கு அமைக்கபட்ட ஒரு சன்னதியும் உள்ளது. இந்தக் கோயில் பண்டைய கேரளத்தின் 108 துர்காலயங்களில் ஒன்றாகும். கோயில் வளாகத்திற்கு அருகில் சிவன், பிள்ளையார், சாஸ்தா, விஸ்வசேணர் மற்றும் நாக தெய்வங்களுக்கான சிற்றாலயங்கள் உள்ளன. இந்த கோவிலுக்கு அருகில் மூன்று குளங்கள் உள்ளன.
# திரிச்சம்பரம் கோயில்

## திருவிழா மற்றும் தீதாம்பு நிருதம்

மற்றும் பலராம - திருச்சம்பரம் ]]
கோயிலின் ஆண்டுத் திருவிழாவானது ( *உற்சவம்* ) ஒரு வண்ணமயமான நிகழ்வாகும். இந்த விழாவானது பதினைந்து நாள் திருவிழாவாக நடக்கிறது. விழாவானது ஒவ்வொரு ஆண்டும் மலையாள நாட்காட்டியின் *கும்பம்* 22 இல் (இது பொதுவாக மார்ச் 6 அன்று வருகிறது) *கொடியெற்றத்துடன்* துவங்கி, *மீனம்* 6 இல் (இது பொதுவாக மார்ச் 20 அன்று) *கூடிப்பிரியலுடன்* ( திருவிழாவின் முடிவு) நிறைவடைகிறது. இந்தத் நாட்களுக்கு இடையில், 11 நாட்களுக்கு, *தீதாம்பு நிருதம்* (கிருஷ்ணர் மற்றும் பலராமர் தெய்வங்களைக் கொண்ட ஒரு வகையான நடனம்) பூக்கோத் நாடாவில் என்ற இடதில் (1 &nbsp; திருச்சம்பரம் கோயிலிலிருந்து கி.மீ.) நடக்கிறது.
# தோடீக்குளம் சிவன் கோயில்

**தோடீக்குளம் சிவன் கோயில்** (*Thodikkulam Siva Temple*) என்பது தென்னிந்தியாவின், கேரளத்தின், கண்ணூர் மாவட்டத்தில் அமைந்துள்ள ஒரு சிவன் கோயில் ஆகும்.  
இக்கோயிலானது கண்ணூருக்கு தென்கிழக்கே 34 கி.மீ தொலைவிலும், தலைசேரி மானந்தவாடி சாலையில் இருக்கும் கானவம் ஊரில் இருந்து இரண்டு கிலோமீட்டர் தொலைவில் உள்ளது.  
இக்கோயிலில் உள்ள சுவர் ஓவியங்கள் புகழ்பெற்றவை. இக்கோயில் பழசி இராசா குடும்பத்துக்கு நெருக்கமானது. 2000 ஆண்டுகளுக்கு முன்பு கட்டப்பட்டதாகக் கூறப்படும் இந்த சிவன் கோயில், இரண்டு மாடிகளில் கருவறை கட்டப்பட்டு, செவ்வக வடிவத்தில் உள்ளது. கருவறைக்கு முன்புறமுள்ள முகமண்டபமும் முழுமை பெறாமல் உள்ளது.
# பர்சினிக்கடவு பாம்பு பூங்கா

**பர்சினிக்கடவு பாம்பு பூங்கா** (Parassinikkadavu Snake Park) என்பது தென்னிந்தியாவில் உள்ள கேரளத்தின், கண்ணூர் மாவட்டத்தில் உள்ள ஒரு பாம்பு பூங்கா ஆகும். இது கண்ணூர் மாநகராட்சியில் இருந்து தொலைவில் அமைந்துள்ள அந்தூர் நகராட்சியில் உள்ளது. இந்தப் பாம்பு பூங்காவானது கண்ணூரிலிருந்து தளிப்பறம்பா செல்லும் தேசிய நெடுஞ்சாலை எண் 17 இல் தொலைவில் அமைந்துள்ளது.
# பர்சினிக்கடவு பாம்பு பூங்கா

## பாம்புகள் கண்காட்சி

இந்த பூங்காவில் பலவிதமான பாம்புகளும், பிற சிறிய விலங்குகளும் உள்ளன. இதில் இந்திய நாகம், இராச நாகம், கண்ணாடி விரியன், கட்டுவிரியன் உள்ளிட்டப் பல்வேறு விரியன் பாம்புகளும் உள்ளன. மலைப்பாம்பு உள்ளிட்ட விசமற்ற பாம்புகளும் பெருமளவில் உள்ளன. இந்த பூங்கா பாம்புகளைப் பாதுகாப்பதற்காக நிறுவப்பட்டுள்ளது. இவற்றில் பல இனங்கள் படிப்படியாக அழிந்து வரும் இனங்களாகும். இங்கு நடத்துப்படும் செயல் விளக்கக் காட்சியில், பயிற்சி பெற்ற பணியாளர்கள் நாகம், விரியன் போன்ற உள்ளிட்ட பலவிதமான பாம்புகளைக் கொண்டு காட்சி நடத்தி பாம்புகளைப் பற்றிய பழமையான அச்சங்களையும் மூடநம்பிக்கைகளையும் தணிக்க முயற்சி செய்கிறார்கள். ஆராய்ச்சி நோக்கங்களுக்காக பாம்புகளிலிருந்து விசத்தை பிரித்தெடுப்பதற்கான ஆய்வகம் இங்கு அமைக்கப்பட வேண்டும் என்றும் முன்மொழியப்பட்டுள்ளது.
# பர்சினிக்கடவு பாம்பு பூங்கா

## நுழைவு கட்டணம்

| 5 ஆண்டுகளுக்கு கீழே | இலவசம் |
| --- | --- |
| 5 ஆண்டுகளுக்கு மேல் | 20 |
| 18 ஆண்டுகளுக்கு மேல் | 30 |
| 80 ஆண்டுகளுக்கு மேல் | இலவசம் |
# பர்சினிக்கடவு பாம்பு பூங்கா

## பாம்பு கடி சிகிச்சை மையம்

பாபினிசேரி விஷா சிக்கிட்சா சொசைட்டி (பாம்பு கடி சிகிச்சை மையம்) 1964 ஆம் ஆண்டில் கேரளத்தின் கண்ணூரில் உள்ள பாப்பினிசேரியில் தொடங்கப்பட்டது. இந்த மையம் 1964 ஆம் ஆண்டு தொடங்கப்பட்டதிலிருந்து, பாம்பு கடியால் பாதிக்கபட்டவர்களுக்கு சிகிச்சையளிப்பதில் இப்பகுதியில் உள்ள ஒரே மையமாகசெயல்பட்டுக் கொண்டுள்ளது. இங்கு இதுவரை பத்து இலடசத்துக்கும் கூடுதலான பாம்புகடியால் பாதிக்கபட்டவர்களுக்கு சிகிச்சை அளிக்கப்பட்டு மருத்துவ ரீதியாக ஆவணப்படுத்தப்பட்டுளது.
# பறக்கும் கார்

**பறக்கும் கார்** *(Flying car)* என்பது தனிப்பட்ட ஒரு வகையான விமான வாகனமாகும். சாலையில் செல்லக்கூடிய விமானம் என்றும் இதை கூறலாம். தரை மற்றும் காற்று இரண்டு பாதைகளிலும் போக்குவரத்து வசதியை இவ்வாகனம் வழங்குகிறது. "பறக்கும் கார்" என்ற சொல் சில நேரங்களில் மிதவை வானூர்தியையும் குறிக்கப் பயன்படுத்தப்படுகிறது.  
20 ஆம் நூற்றாண்டின் முற்பகுதியில் இருந்து பல மூல முன்மாதிரிகள் கட்டப்பட்டு வருகின்றன. நிலைத்த இறக்கை வானூர்தி போன்ற பல்வேறு விமான தொழில்நுட்பங்கள் இதற்காகப் பயன்படுத்தப்பட்டும் வருகின்றன. சில வாகனங்கள் உண்மையான செங்குத்து புறப்பாடு மற்றும் தரையிறக்கச் செயல்திறனை கொண்டவையாக உள்ளன. 2021 ஆம் ஆண்டை இலக்காகக் கொண்டு சாலையிலும் பயணிக்கக்கூடிய முதல் பறக்கும் காரை பிஏஎல்-வி என்ற டச்சு நிறுவனம் உற்பத்தி செய்யும் பணியில் முழு மூச்சாக ஈடுபட்டு வருகிறது.  
பறக்கும் கார்களின் தோற்றம் பெரும்பாலும் எதிர்காலவியலாளர்களால் முன் கணிக்கப்பட்டு வருகின்றன. அவர்களின் முயற்சிகள் எதிர்பார்க்கும் முறையில் உற்பத்தியை எட்ட முடியாமல் போனதால், "எனது பறக்கும் கார் எங்கே?" என்ற ஒரு நகைச் சொற்றொடர் உருவாகிவிட்டது. கற்பனை மற்றும் அறிவியல் புனைகதைகளில் பறக்கும் கார்கள் பிரபலமான கருப்பொருளாக வலம்வருகின்றன.
# பறக்கும் கார்

## தொடக்ககால முயற்சிகள்

1926 ஆம் ஆண்டு என்றி ஃபோர்டு ஒரு சோதனை ஒற்றை இருக்கை விமானத்தை முன்மொழிந்தார். தொலைதூர பறக்கும் முயற்சியில் விமானம் விபத்துக்குள்ளானதால் இரண்டு ஆண்டுகளுக்குப் பின்னர் அத்திட்டம் கைவிடப்பட்டது. விமானியும் இவ்விபத்தில் உயிரிழந்தார். இதுவோர் பறக்கும் கார் அல்ல என்றாலும் அது அந்த நேரத்தில் பத்திரிகையாளர்களின் கவனத்தை ஈர்த்தது. மலிவு விலையில் உற்பத்தி செய்யப்பட்ட ஒரு விமான தயாரிப்பாக இது இருக்கும் என்று கருதப்பட்டு இந்நிகழ்வு பொதுமக்களை உற்சாகப்படுத்தியது. தானியங்கி ஊர்திகள் போலவே இவையும் தயாரிக்கப்படும், சந்தைப்படுத்தப்படும், விற்கப்படும் மற்றும் பராமரிக்கப்படும் என்று மக்கள் கருதினார்கள் . இந்த விமானம் எதிர்காலத்தில் அந்தக் கால ஃபோர்டு நிறுவனத்தின் வாகன மாதிரி டி போலவே பொதுவானதாகிவிடும் என்றும் நம்பினார்கள்.  
1940 ஆம் ஆண்டு என்றி ஃபோர்டு பிரபலமாக கணித்தார்: "எனது வார்த்தையைக் குறித்துக் கொள்ளுங்கள்”. ஒரு கூட்டு விமானம் மற்றும் மோட்டார் கார் ஒன்று விரைவில் வருகிறது. நீங்கள் சிரிக்கலாம், ஆனால் அது வரும்." என்று 1940 ஆம் ஆண்டு என்றி ஃபோர்டு பிரபலமாக கணித்துக் கூறினார்.